# Recueil général et complet des fabliaux des 13e et 14e siècles/XLV
### XLV DE MARTIN HAPART

1 Aumosne delivre de mort Et fait arriver à bon port De Mammone d’iniquités, Faites amis en la cité 5Du ciel, où cilz et celes vont Qui as povres de cuer bien font ; Quar, se petite aumosne vaut Et fait monter ou ciel en haut, Planté d’aumosne trop vaut miex 10Et fait plus tost monter ès cielx. Honneure les angres et donne Aumosne, quar Jhesus pardonne Leur meffais à ceus qui ce font, Et des angres honnouré sont. 15De ce je vous dire un conte, Mès je ne scé qui le raconte.
﻿Par mainte fois oï avez De ces examples recorder : De Saint Michiel un en orrez,
20Se il vous plaist à escouter. Onques de tel n’oy parler ﻿Nus qui soit vis ; Il n’est mie du temps jadis, Mès il avint ou temps d’avril.
25A Avrenches, dessus le pont, Une riche fame out meignant. Que espousa un riches hons E de molt grant atenement. Il estoit plaideour molt grant. 30﻿Sage et gaillart ; On l’apeloit Martin Hapart : Il hapoit de chascune part.
Martin hapoit quant estoit vif. Et si hapa quant il fu mort ; 35Molt de gent metoit à essil Et leur faisoit de leur droit tort ; Miex amoit à boire bon vin ﻿Qu’estre au moustier ; S’entente estoit à soutillier 40Conme il peüst gent essillier.
Martin Hapart haïoit moustier Sur toute rien et le sermon, Les mesiaus et les potenciers, Et les gens de religion ; 45L’Anemi l’avoit par reson ﻿Mis en escrit :
En enfer estoit fet son lit, Mès sa fame le garanti.
Sa fame à Saint Michiel ala 50Par mainte fois et l’aoura ; Son mari pria qu’i alast, Mès il dist que rien n’en fera. Un jour par matin se leva, ﻿Si pria molt 55Son mari qu’il alast au Mont ; Martin dist que foie gent sont
D’aler Saint Michiel aourer, Quar i n’i a de li noient : Il n’i a riens que un moustier 60Et un grant ymage d’argent ; Saint Michiel n’est c’un pou de vent. ﻿Dieu le crea, Ne char ne sanc ne li donna, Fors les eles dont il vola.
65Tant comme il est, en Poitou, Ou à Paris, ou à Orliens, Puet l’Anemi faire un trou En son moustier qu’i n’en set riens ; Que fust l’or et l’argent ceens 70﻿En bons deniers, Et le moustier fust trebuchiez, Et les moignes tretous noiez.
« Tu ez folz, » sa fame li dist, « Diex le commanda de son ciel 75Que l’en un moustier i feïst U non de l’angre Saint Michiel. A dames est plus dous que miel, ﻿Et qui ira Bien repentant de tout meffait, 80En paradis son lit est fait.
— Ou quel paradis ? » dist Martin ; « Il n’est paradis fors deniers Et mengier, et boire bon vin, Et gesir sus draps déliez ; 85Il n’i a riens de Saint Michiel ﻿Fors les parois Et l’ymage que le biau rois Fist paiier de ses viex orfrois.
« Mès, g’irai, » dist il « par mon chief, 90A povres gent rien ne donrai. Ne n’amenderont ja du mien ; .............. Une maille li porteray ﻿Qu’ey espargnié ; Ele est esbrechie le tiers ; 95Je li offerray volentiers. »
Cele maaille li moustra : La fame molt bien la quenut. Martin à Saint-Michiel ala ;
Onques n’i menga ne ne but, 100Ne onques tant povre ne sut ﻿Demander li Qu’i donnast vaillant un espi : Là venir n’en fu pas marri.
Quant à l’ostel s’en retourna, 105La mort le prist ; si vint son jour : Ne cuidoit pas que mort entrast En tel chastel n’en si fort tour ; Des biens estoit à grant honnour, ﻿Quar faucement 110Bien doit amer celui l’argent Qui le gaaigne loiaument.
Or oez par quoy il hapa, Quant il fu en son sarqueu mis ; C’est miracle si ne fust ja 115Sceü par homme qui soit vis ; Mès le fossier si avoit mis ﻿En son braeul .C. et .II. soulz, que il avoit Receu d’un buef qui cras estoit.
120Le fossier ses pans rebraça A sa ceinture hautement ; Sa bourse aval li balocha : Le sarqueu prist li et l’argent. Quant vint à son devalement, 125﻿Il s’entr’ouvri, La bourse du braeul rompi ;
Martin hapa tout devers li.
Il senti bien rompre le las, Mès il ne sot pas que ce fu. 130A son hostel se clama las Quant il s’en fu aperceü ; Au prestre s’en est revenu ; ﻿Si se clama De Martin Hapart, qui hapa 135Sa bourse, quant il l’enterra.
Cele journée proprement Refu le sarqueu deffouy ; Le fossier trouva son argent Qui en la fosse li chey. 140Et la maaille, qu’il ofîri ; ﻿On l’enporta ; Au vesque la nouvele ala, Dont par mainte fois se seigna.
Le grameire, se dient, lut 145.I. clerc, qui sot molt de latin ; L’Anemi tantost s’aparut : « Di moy, » fait il, « où est Martin ? — Tu en orras, » fait il, « la fin ; ﻿Le cors tenon ; 150En enfer nous entrebaton Pour l’ame que perdue avon.
« Son lit estoit en meson fait. Mès Michiel le nous a tolu ;
Une maaille l’en a trait ; 155S’a ballancé devant Jhesu Les grans biens qu’il avoit eü ﻿Par faus recors ; Saint Michiel nous en a fet tort ; Il estoit nostre après la mort. »
160L’Anemi à tant s’en tourna, Et le vesque est demouré. Qui au Mont-Saint-Michiel ira, Il li sera guerredonné. Prions Saint Michiel, l’onnouré 165﻿De toute gent, Qu’il nous conduie à sauvement Devant Dieu pardurablement.
* ↑ XLV. — De Martin Hapart, p. 171. Publié par Ach. Jubinal, Nouveau recueil de contes, dits, fabliaux…, 1839, II, 202.
* ↑ Vers 3 — Mammon e, lisez Mammone. — * d’iniquités ; ms., de iniquités. — Placez une virgule après ce mot.
* ↑ 4 — Supprimez la virgule avant et après « amis ».
* ↑ 23 — * Il n’est ; ms., El n’est.
* ↑ 24 — Après ce vers, on lit dans le ms. les trois suivants, qui ne rentrent pas dans le rhythme des strophes : Douce gent, c’est bien verité. Qui au Mont Saint Michiel ira, S’il muert en l’an, miex l’en sera.
* ↑ 26 — * meignant ; ms., meiguant.
* ↑ 27 — * Que ; ms., Qui.
* ↑ 28 — « E » manque au ms.
* ↑ 51 — * qu’i alast ; ms., qu’il i alast.
* ↑ 89 — Ce vers, dans le ms., n’assonne pas en ié : Par mon chief, » dist il, « ge irai.
* ↑ 90 — * A povres ; ms., Mès à povres.
* ↑ 96 — * Cele ; ms., Sele.
* ↑ 100 — * ne sut ; ms., li siut.
* ↑ 106 — * que mort entrast ; ms., qu’entrast la mo[rt].
* ↑ 129-131 — Les premières lettres de ces vers ont dû être restituées, ainsi que pour les vers 145-149 et 159.
* ↑ 152 — Il faut absolument corriger en meson fait pour la rime.